Les+ratolines

LES RATOLINES!!!!

Hola nois i noies!! Som les Ratolines, grup format per la Virginia Delgado, la Marta Gómara i l'Arantxa Garcia. Dins d'aquesta wikispaces ens agradaria presentar-nos i explicar-vos quins són els nostres objectius i expectatives en aquesta assignatura, que desitgem aprendre i per a què pensem que és important i necessària aquesta docència en la nostra formació com a mestres. Aquestes som nosaltres, la Virginia, l'Arantxa i la Marta, ara però, tenim una nova companya, la Carla que s'acaba d'unir al nostre grup i que és ballarina de veritat!!no com nosaltres...  Comencem!! Primer ens agradaria parlar-vos sobre què creiem que aprendrem durant el curs. Partint del fet que les TIC, en aquest darrers anys han pres importància en la nostra societat i com a conseqüència han passat a ser molt importants a les escoles, creiem que en aquesta assignatura coneixerem quin ha estat el impacte que han causat les noves tecnologies en la nostra societat i en concret en l’educació. A més a més, pensem que integrarem en el nostre coneixement els principals instruments i eines que s’utilitzen en les TIC i de quina manera estan implicades en les relacions educatives i de comunicació. Així doncs, podrem conèixer i a la vegada fer-nos hàbils amb els instruments esmentats anteriorment per tal de poder-nos fer expertes en la matèria i poder utilitzar-los i ensenyar-los als nostres futurs alumnes. També creiem que a partir d’aquests coneixements i destreses ens podrem elaborar un bon criteri d’ús educatiu de tots els programes i aplicacions multimèdia i en línia per a utilitzar-los a les aules d’Educació Infantil. Finalment, i no per ser l’últim és el menys important, creiem que aprendrem a comunicar-nos mitjançant diferents llenguatges i tecnologies com la wikispaces, els blogs etc. Pel que fa al que ens agradaria aprendre al llarg de l’assignatura i partint del punt principal que és el fet que les TIC ara mateix són de gran rellevància a la nostra societat i a les escoles, i tot pensant que aquesta importància cada cop tindrà més pes, hem elaborat una sèrie de punts que ens agradaria treballar. · Desitgem saber primer de tot quina es la fórmula o el protocol adequat per introduir les noves tecnologies als infants de 0 a 6 anys. · Ens agradaria conèixer diferents activitats útils i pertinents que es podrien dur a terme en un aula d’Educació Infantil alhora de treballar la informàtica i les noves tecnologies. · Volem conèixer i estem disposades a cercar tots els programes informàtics, d’Internet etc. i totes les possibilitats que ens poden oferir aquests, per tal de percebre les TIC com a una eina de comunicació i com a un instrument de gran eficàcia per poder transmetre els sabers culturals de la nostra societat als nostres infants, és a dir, per ajudar als nostres alumnes a construir el seu propi aprenentatge. Per últim ens agradaria comentar que podem treure de tot això per a la nostra futura tasca com a mestres. Doncs be, fent una reflexió totes juntes i revisant les competències que requereix la nostra titulació creiem que, una mestra ha de disposar d’una capacitat comunicativa, tant oral com escrita, de manera que sàpiga incorporar tots els elements visuals i auditius a fi de comunicar-se de manera eficaç i eficient en diferents entorns i funcions. A més a més, ha de tenir un bon ús de les tecnologies de la informació i de la comunicació, i comprendre i valorar les seves funcions. També ha de ser capaç de reconèixer les implicacions educatives de les TIC en la primera infantesa i ha de potenciar l’evolució dels diferents llenguatges que formen part de l’Educació Infantil i alhora afavorir el desenvolupament de les habilitats que tenen els nens/es per aquests. Un bon exemple de tot això seria el comentat a classe. Coneixent, comprenent i dominant les TIC podem apropar coses a l’aula, als nostres infants, que no són visibles. Per exemple, el procés que passa la llet abans d’arribar a la nostra tassa de casa és impossible de mostrar als nens i nenes però amb l’ajuda de les TIC si que els hi podrem ensenyar aquest procés dins de la classe. Així doncs, esmentant aquestes capacitats i aquest exemple el que volem dir es que creiem que aquesta assignatura es necessària treballarla per a que nosaltres podem desenvolupar totes aquestes competències. Ara, finalitzant tot el “rollo” que us hem fet llegir, us volem ensenyar un vídeo que em trobat i que ens sembla molt i molt interessant per ajudar-nos a reflexionar com a futures mestres i ha enfocar la nova visió del procés d'ensenyança-aprenentatge en el que la nostra feina serà facilitar i acompanyar als infants en el seu desenvolupament, impulsant la innovació pedagògica i fomentant la curiositat per conèixer els recursos existents i seleccionar-los, utilitzar-los i adaptar-los als nostres alumnes. Esperem que us agradi!! a nosaltres ens ha sensibilitzat molt sobre aquest tema i ens ha fet reflexionar! A més, ens sembla molt bonic, us aconsellem que ho veieu i que encara que duri 6 minuts, els hi ho dediqueu perquè val la pena. media type="youtube" key="ZDAstlyZkiU?fs=1" height="385" width="640"

A continuació trobareu les nostres presentacions individuals!!

**VIRGINIA DELGADO ESTEPA** Hola bonics i boniques!!Sóc Virginia, una de les tres ratolines que formen part del grup, sóc la mitjana en quant a edat i tinc 20 anys. Vaig néixer a la maternitat el dia 26 de gener de 1990. La meva vida és una mica complicada, però afronto les dificultats com si no ho fossin, hem de ser positius!!! Vaig poder accedir a la universitat a través del batxillerat humanistic-social i per mitjà de la selectivitat vaig poder cursar els estudis que desitjava, Educació infantil. En quant al meu transcurs a la universitat, la veritat és que estic molt contenta i satisfeta dels meus resultats i tinc moltes ganes d’aprendre coses noves i també de començar les pràctiques per poder posar tots el coneixements apresos en funcionament. Parlant sobre la meva vida actual, he de dir que treballo pels matins i estudio per les tardes, l’empresa on treballo és Decathlon on tinc diverses funcions assignades. De vegades em costa compaginar-me les dues coses al mateix temps, però crec que aquest és un problema amb el que ens trobem molts estudiants i que hem d’afrontar amb paciència i organització. Com a experiència educativa a nivell escolar, no en tinc cap formació, només podria esmentar la vegada que vaig a anar a explicar un conte a nens/es de primer de primària a una escola del meu poble. La veritat es que com a experiència la recordo de manera molt positiva, em va agradar molt la sensació de tenir al voltant nens/es que escolten atentament i pregunten els seus dubtes de manera molt curiosa, amb ganes d’aprendre. Crec que va ser una experiència molt bona i molt bonica. En realitat, també és una experiència educativa, el fet de cuidar dia a dia al meu germà que ara té 11 anys, però que fa 10 anys era molt petit i vam aprendre ,moltes coses junts. Doncs, espero que la meva presentació us hagi semblat interessant, he parlat una mica de tot, per així poder contextualitzar-los i que coneixeu una mica més de mi.

Us poso una foto que m’agrada moltíssim, surto amb el meu cosí Iker i m’està abraçant!!quina sensació tan gran que vaig sentir, em va omplir tant.. me’l estimo molt i ens divertim molt junts, ell en té 7 mesos i és molt simpàtic, a veure que us sembla.

Una abraçada molt gran a tots, espero que us hagi agrada’t i que ens enriquim tots mútuament durant l'assignatura.

Gracies per llegir-me.

** SIGUEU FELIÇOS!!!! **

** ARANTXA GARCIA MORTE ** Hola xicotets i xicotetes!!! Jo sóc l’Arantxa, la segona membre del grup de les Ratolines! Sóc una de les més petites del grup, tinc 20 anyets acabats de fer. Vaig néixer el dia 16 d’Agost de l’any 1990.

Com és evident estudio a la universitat des de l’any passat. Vaig accedir-hi per mitjà de la selectivitat. Des de ben petitoneta ja tenia ben clar que volia ser mestre, posava totes les meves nines al terra i ja les manava a fer feinetes! Però aquest no és el meu únic somni... Faig ciclisme des de fa 8 anys, i el meu altre somni és arribar a poder viure d’aquest esport. És un esport molt dur que requereix molta constància amb els entrenaments, l’alimentació i el descans i a vegades es fa difícil compaginar-ho amb la universitat perquè quan haig de marxar fora a competir perdo classes, tinc moltes hores d’entrenament i em costa trobar estones per quedar amb les companyes.. però be, jo sempre dic que mentre les dos coses siguin el meu somni, les desitgi i lluiti amb il·lusió per dur-les a terme, tot anirà be.

Pel que fa a l’experiència educativa, en l’àmbit formal no en tinc cap. Mai he treballat a un escola, ni a cap casal... però en canvi, en l’àmbit familiar tinc 6 nebots!! Les meves germanes ja són grans i cadascuna té 3 fills. La Cristina (germana gran) té l’Adrià (15 anys), la Marina (8 anys) i l’Aina (6 anys), d’altra banda, l’Helena (germana mitjana) té tres filles, la Paula (8 anys), la Berta (5 anys) i la Martina (15 mesos), per tant, com us podeu imaginar, porto fent de cangur uns quants anys! Les meves germanes tenen la cangur perfecte amb tenen plena confiança (em poden dir el que sigui), estic estudiant magisteri se més o menys el que hem faig) i a sobre els hi surto gratis!!! Però bé, jo ho faig encertadíssima de la vida eeh!I Sóc tan feliç quan estic amb ells!

Doncs res aquí us adjunto una foto amb tots ells, de l’estiu passat, on estàvem jugant a la piscina i ens ho estàvem passant molt i molt be! Moltes gràcies per escoltar-me!! Espero que durant aquesta assignatura creixem i aprenguem molt com a persones i com a mestres!

Una abraçada!

MARTA GÓMARA SALA Hola, jo sóc la Marta Gómara i sóc el tercer membre del grup de les ratolines. Sóc la ratolina més gran, tinc 24 anys!

En aquests moments estic cursant el segon any del grau d’Educació Infantil a la Universitat de Barcelona. Anteriorment a la Universitat, vaig cursar un cicle de grau superior també d’Educació Infantil. Abans treballava, sempre combinant-ho amb els estudis, però gracies al pla Bolonya no ho he pogut combina-ho més. Sóc una persona molt moguda, i no em puc estar tot un dia nomes esperant anar a classe o fer la feina per casa, per tant he tornat a l’esport, el softball, baseball de noies. En època de vacances aprofito per treballar amb contractes temporals, ja que d’alguna cosa he de viure. En definitiva, durant el horari del curs escolar em puc dedicar als estudis i a l’esport, i en època de vacances treballo. He estat combinant feina i estudis des dels setze anys, però només ha estat l’últim any i mig, que realment he fet el que estic estudiant. Concretament vaig estar en un parvulari a la Bonanova, on jo era una de les mestres de P1. L’experiència va ser molt maca ja que és l’edat que més m’agrada, quan comencen a caminar, a parlar, etc… Anteriorment i per el període de pràctiques del cicle formatiu de grau superior, vaig estar en una escola al Raval amb els nens de P3. Aquesta experiència va ser potser, més especial que l’altre. Era una escola que per el barri on està situada ja t’ho podies esperar, hi havia nens i nenes de moltíssim països diferents. Cada un d’ells va entrar en el nou curs escolar parlant una llengua diferent, veies en la hora de l’esmorzar, diferents menjars i costums, inclús els dies d’excursió en el menú que els hi havien preparat els pares. Va ser molt maco poder compartir amb aquests infants, ja que crec que aprenia més jo en aquell període que ells. Realment a mi m’agradaria treballar en una escola com la del Raval, amb infants de tot arreu, això si, amb els més menuts. Us poso aquesta foto meva perquè és de les poques fotos que estic realment bé. M'hagués agradat posar una foto de la meva experiència a l'escola del raval, però nopuc posar una imatge d'un infant sense el permis dels pares.

CARLA Hola macos i maques! Jo sóc la Carla, tinc 19 anys i visc a Vilassar de Mar, tot i que, com que la meva àvia viu a Sant Andreu, a Barcelona, i està molt a prop de la Universitat intento quedar-me entre setmana a casa seva. Ja que, a vegades, es fa molt pesat haver d'anar i tornar cada dia!!

L'any passat vaig començar el grau d'Educació Infantil pels matins, i aquest any sóc nova en el grup de tardes, nova nova, tan nova que he començat el curs tard perquè vaig tenir problemes i no em van confirmar l'ampliació de matrícula fins fa pocs dies! Així que encara m'estic acomodant, però he trobat noies molt maques que m'han ajudat! De moment, encara no estic treballant pels matins, però he repartit força currículums i estic pendent de la resposta d'algunes entrevistes, desitjeu-me sort!!! Omplo el meu temps amb una de les meves passions: ballar. Ara mateix, formo part de dos grups, i amb un d'ells fem competicions. Estic molt contenta, perquè em sento molt lliure quan ballo i deixo anar tota la tensió que acumulo dia rere dia.

Pel que fa al contacte amb el món educatiu, he estat com a voluntària de monitora de colònies molts anys seguits en una escola de Mataró, i m'encanta, m'ho passo pipa. També he estat col·laborant en excursions i en tallers de l'escola on treballa la meva germana i també en la que treballa la meva mare. Elles dues també són mestres, com molta part de la meva família. Així, que com podeu veure, la professió que he escollit em ve de família, la porto a la sang! El que més m'agrada dels infants és que són la innocència en persona, són transparets i sincers. M'imagino llevant-me cada dia per anar a treballar i veure les caretes dels meus alumnes de bon matí i ja se'm dibuixa un somriure a la cara! Gràcies a tots i totes per llegir-me!!!
 * Aquí us penjem un vídeo que hem fet en grup presentant-nos!Esperem que us agradi!! **

media type="youtube" key="NREQRa22_I0?fs=1" height="385" width="480"

media type="youtube" key="Imnk5AwKnEQ?fs=1" height="385" width="480" Per acabar us deixem amb aquesta reflexió que ens sembla molt bonica:

//«L’Educació Audiovisual és un dels pocs instruments que professorat i //

//alumnat tenen per començar a desafiar la gran desigualtat de coneixement //

//i de poder que existeix entre els que fabriquen la informació pel seu propi //

//interès i els qui la consumeixen innocentment com si es tractés de notícies //

//o diversió.» // LEN MASTERMAN

Si voleu veure les experiències educatives proposades per les ratolines cliqueu AQUÍ Si voleu donar un cop d'ull al nostre Blog, aquí el teniu: [|Blog de les ratolines] Aquí us presentem el nostre projecte d'aprenentatge amb les TIC: Presentació del nostre projecte La narració de la Virginia i l'Arantxa...la voleu veure? Cliqueu aquí![|Cada dia!]